
ПОСТОЯННА КОМИСИЯ ПО УСТРОЙСТВО НА ТЕРИТОРИЯТА


ПРОТОКОЛ №40

Днес, 22.06.2023 г., от 12:00 часа в Зала № 1, ет. 1, Община Бургас, ул. „Александровска“ № 26, се проведе заседание на Постоянната комисия по устройство на територията (ПКУТ).
На заседанието на комисията присъстваха арх. Петър Статев – председател, Юлиян Георгиев – зам.-председател и членове: Георги Маринчев, Владимир Павлов, Красимира Маркович, Георги Спасов и Георги Георгиев.
От общинска администрация присъстваха: урб. Николай Цоцомански – директор на дирекция  „Устройство на територията“, Живко Димитров – директор на дирекция „Управление на общинската собственост", Тихомир Райчев - главен архитект на Община Бургас.
По конкретни точки от дневния ред участие взе Георги Дракалиев.
[bookmark: _GoBack]След извършена проверка на кворума заседанието откри и ръководи председателят – арх. Петър Статев, като с 5 гл. „за“, 0 гл. „против“ и 0 гл. „въздържали се“ се прие следният

ДНЕВЕН РЕД

1. ОбС 08-00-14183  Докладна записка от Красимир Стойчев - зам.-кмет "Финанси, бюджет и икономика", относно: Приемане на годишните финансови отчети на общинските еднолични търговски дружества за 2022 година, годишен обобщен доклад за резултатите от дейността на общинските публични предприятия за 2022г. и отчети за изпълнението на бизнес програмите им за 2022 година 

2. ОбС 08-00-14217  Докладна записка от Димитър Николов - кмет на Община Бургас, относно: Избор на вариант за делба на имот с идентификатор 07079.612.208 по КККР на гр. Бургас, представляващ УПИ II, кв.123, по плана на ЦГЧ гр. Бургас с цел последваща спогодба

3. ОбС 08-00-14201  Докладна записка от Весна Балтина - зам.-кмет „стратегическо развитие и екология, дигитализация и адаптация към промените на климата“ за зам.-кмет „строителство, инвестиции и регионално развитие“ при община Бургас, съгласно Заповед №1861/13.06.2023 г. на кмета на община Бургас, относно: 1. Приемане на схема за обособяване на позиции за разполагане на преместваеми обекти по чл.56 от ЗУТ и съгласно „Наредба за условията и реда за поставяне на преместваеми обекти и елементи на градското обзавеждане на територията на община Бургас“ на ъгъла на ул. „Богориди“ и ул. „Възраждане“, пред УПИ X-1488, в кв.50 по плана на ЦГЧ-гр. Бургас; 2. Приемане на схема за обособяване на позиция за разполагане на преместваем обект по чл.56 от ЗУТ и съгласно „Наредба за условията и реда за поставяне на преместваеми обекти и елементи на градското обзавеждане на територията на община Бургас“ на ул. „Ради Николов“ между о.т. 89 и о.т. 110 пред УПИ I, в кв. 33 по плана кв. Сарафово гр. Бургас 

4. ОбС 08-00-14195 Докладна записка от Весна Балтина -  за кмет на Община Бургас, относно: Учредяване право на строеж за пристрояване на тераса към жилище-апартамент, находящ се в сграда с идентификатор 07079.501.31.1 по КК на гр. Бургас, ж.к.“Изгрев“, по съгласуван идеен проект 

5. ОбС 08-00-14221 Докладна записка от Георги Дракалиев  - общински съветник от ПП ВМРО - Българско национално движение, относно: Отправяне на искане за безвъзмездно предоставяне в собственост на Община Бургас на недвижим имот - държавна собственост, представляващ ПИ идентификатор 07079.3.468 по одобрени КККР на гр. Бургас, находящ се в гр. Бургас, местност “Окопите” (ст. „Табите“) 
  --------------------------------------------------------------------------------

По точка 1

ОбС 08-00-14183
Докладна записка от Красимир Стойчев - зам.-кмет "Финанси, бюджет и икономика", относно: Приемане на годишните финансови отчети на общинските еднолични търговски дружества за 2022 година, годишен обобщен доклад за резултатите от дейността на общинските публични предприятия за 2022г. и отчети за изпълнението на бизнес програмите им за 2022 година
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по устройство на територията приеха следното
СТАНОВИЩЕ:
Подкрепя проекта за решение.
 ---------------------------------------------------------------------------------------
По точка 2

ОбС 08-00-14217
Докладна записка от Димитър Николов - кмет на Община Бургас, относно: Избор на вариант за делба на имот с идентификатор 07079.612.208 по КККР на гр. Бургас, представляващ УПИ II, кв.123, по плана на ЦГЧ гр. Бургас с цел последваща спогодба

Златина Георгиева – директор на дирекция „Правно-нормативно обслужване“ информира заседаващите за вариантите за делба на имота, като посочи, че съсобствениците са възприели два от вариантите. Според Георгиева, Приложение № 1, вариант 1 на комплексната съдебно-техническа експертиза е най-предпочитания за делба на имота.
Георги Спасов зададе въпрос с какви показатели на застрояване ще бъдат новите имоти.
Арх. Тихомир Райчев – главен архитект на Община Бургас отговори, че показателите не са предмет на делбата. Райчев каза, че същите могат да бъдат в съответствие с Общия устройствен план, но това би се решило с Подробния устройствен план.
След приключване на разискванията по докладната записка и в резултат на явно гласуване, с  5 гл. "за", 0 гл. "против" и 2 гл. "въздържали се", членовете на Постоянната комисия по устройство на територията приеха следното

СТАНОВИЩЕ:
Подкрепя проекта за решение, като избира вариант за делба, предложен от вещите лица по Приложение № 1, вариант 1 на комплексната съдебно-техническа експертиза при определената от вещите лица стойност на имота и определя параметрите за изработване на спогодба.
---------------------------------------------------------------------------------------
По точка 3

ОбС 08-00-14201
Докладна записка от Весна Балтина - зам.-кмет „стратегическо развитие и екология, дигитализация и адаптация към промените на климата“ за зам.-кмет „строителство, инвестиции и регионално развитие“ при община Бургас, съгласно Заповед №1861/13.06.2023 г. на кмета на община Бургас, относно: 1. Приемане на схема за обособяване на позиции за разполагане на преместваеми обекти по чл.56 от ЗУТ и съгласно Наредба за условията и реда за поставяне на преместваеми обекти и елементи на градското обзавеждане на територията на община Бургас на ъгъла на ул. „Богориди“ и ул. „Възраждане“, пред УПИ X-1488, в кв.50 по плана на ЦГЧ-гр. Бургас; 2. Приемане на схема за обособяване на позиция за разполагане на преместваем обект по чл.56 от ЗУТ и съгласно „Наредба за условията и реда за поставяне на преместваеми обекти и елементи на градското обзавеждане на територията на община Бургас“ на ул. „Ради Николов“ между о.т. 89 и о.т. 110 пред УПИ I, в кв. 33 по плана кв. Сарафово гр. Бургас

Арх. Петър Статев информира заседаващите, че е постъпило писмо от Съюза на архитектите -Бургас, които изразяват отрицателно становище по отношение на т. 1 в проекта за решение.
Арх. Тихомир Райчев каза, че на заседание на Експертен съвет, при обсъждане на предложената схема, са присъствали представители на Съюза на архитектите – Бургас и не са имали забележки, които да бъдат обективирани в протокола.
Председателят направи предложение двете позиции да се гласуват поотделно. Членовете на Комисията единодушно го подкрепиха.
След приключване на разискванията по докладната записка и в резултат на явно гласуване, членовете на Постоянната комисия по устройство на територията приеха следното

СТАНОВИЩЕ:
1. Не подкрепя проекта за решение по точка 1. (с 3 гл. "за", 1 гл. "против" и 3 гл. "въздържали се")
2. Подкрепя проекта за решение по точка 2. (с 6 гл. "за", 0 гл. "против" и 1 гл. "въздържал се")
-----------------------------------------------------------------------------------



По точка 4

ОбС 08-00-14195
Докладна записка от Весна Балтина -  за кмет на Община Бургас, относно: Учредяване право на строеж за пристрояване на тераса към жилище-апартамент, находящ се в сграда с идентификатор 07079.501.31.1 по КК на гр. Бургас, ж.к.“Изгрев“, по съгласуван идеен проект

Живко Димитров – директор на дирекция „Управление на общинската собственост" даде разяснение по докладната записка.
След приключване на разискванията по докладната записка и в резултат на явно гласуване, с 6 гл. "за", 1 гл. "против" и 0 гл. "въздържали се", членовете на Постоянната комисия по устройство на територията приеха следното:
СТАНОВИЩЕ:
Подкрепя проекта за решение.
-----------------------------------------------------------------------------------
По точка 5

ОбС 08-00-14221
Докладна записка от Георги Дракалиев  - общински съветник от ПП ВМРО - Българско национално движение, относно: Отправяне на искане за безвъзмездно предоставяне в собственост на Община Бургас на недвижим имот - държавна собственост, представляващ ПИ идентификатор 07079.3.468 по одобрени КККР на гр. Бургас, находящ се в гр. Бургас, местност “Окопите” (ст. „Табите“)

Георги Дракалиев, в качеството си на вносител представи докладната записка.
След кратки дебати и в резултат на явно гласуване, с 6 гл. "за", 0 гл. "против" и 1 гл. "въздържали се", членовете на Постоянната комисия по устройство на територията приеха следното

СТАНОВИЩЕ:
Подкрепя проекта за решение.
  --------------------------------------------------------------------------------------

ПРЕДСЕДАТЕЛ: ………………………
							(АРХ. ПЕТЪР СТАТЕВ)


ПРОТОКОЛИСТ: ………………………
	  	          (Гергана Чанакова)

